CELEX: C2005/193/29
Language: da
Date: 2005-08-06 00:00:00
Title: Sag C-240/05: Anmodning om præjudiciel afgørelse forelagt ved dom afsagt den 1. juni 2005 af Cour d'appel du Grand-Duché de Luxembourg i sagen Administration de l'Enregistrement et des Domaines mod Eurodental SARL

6.8.2005   
            
            
               DA
            
            
               Den Europæiske Unions Tidende
            
            
               C 193/19
            
         Anmodning om præjudiciel afgørelse forelagt ved dom afsagt den 1. juni 2005 af Cour d'appel du Grand-Duché de Luxembourg i sagen Administration de l'Enregistrement et des Domaines mod Eurodental SARL
   (Sag C-240/05)
   (2005/C 193/29)
   Processprog: fransk
   Ved dom afsagt den 1. juni 2005, indgået til Domstolens Justitskontor den 3. juni 2005, har Cour d'appel du Grand-Duché de Luxembourg i sagen Administration de l'Enregistrement et des Domaines mod Eurodental SARL forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er levering af goder — som, når den foretages i en medlemsstats indland, er afgiftsfritaget i medfør af artikel 13, punkt A, stk. 1, litra e), i Rådets sjette direktiv 77/388/EØF (1) af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, og som ikke giver ret til fradrag for indgående moms i medfør af dette direktivs artikel 17 — omfattet af anvendelsesområdet for henholdsvis artikel 15, nr. 1 og 2, i nævnte direktiv, således som affattet før 1. januar 1993, og af artikel 28c, punkt A, litra a), som fandt anvendelse fra den 1. januar 1993, og som følge heraf ligeledes af anvendelsesområdet for direktivets artikel 17, stk. 3, litra b), der giver ret til fradrag for indgående moms, når leveringen foretages af en virksomhed, der er etableret i en medlemsstat inden for Fællesskabet, til en virksomhed, der er etableret i en anden medlemsstat, og når betingelserne for anvendelse af henholdsvis direktivets artikel 15, nr. 1 og 2, således som affattet før 1. januar 1993, og artikel 28c, punkt A, litra a), som fandt anvendelse fra 1. januar 1993, er opfyldt?
            
         
               2)
            
            
               Er levering af tjenesteydelser — som, når den foretages i en medlemsstats indland, er afgiftsfritaget i medfør af artikel 13, punkt A, stk. 1, litra e), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, og som ikke giver ret til fradrag for indgående moms i medfør af dette direktivs artikel 17 — omfattet af anvendelsesområdet for henholdsvis artikel 15, nr. 3, i nævnte direktiv, således som affattet før 1. januar 1993 (ingen bestemmelse om fritagelse for 1993), og som følge heraf ligeledes af anvendelsesområdet for direktivets artikel 17, stk. 3, litra b), der giver ret til fradrag for indgående moms, når leveringen foretages af en virksomhed, der er etableret i en medlemsstat inden for Fællesskabet, til en virksomhed, der er etableret i en anden medlemsstat, og når betingelserne for anvendelse af direktivets artikel 15, nr. 3, således som affattet før 1. januar 1993, er opfyldt?
            
         
      (1)  EFT L 145, s. 1.